cyanic-selkie/wikianc huggingface dataset:
Louis 14
Pos la media de la desenio de 1680, Louis ia comensa deveni fatigada. El ia manteni un ajenda multe intensa e no ia atende sua dotores. Un braso rompeda ia proibi sua paseas a cavalo o pede, e el ia debe es puiada sirca Versailles en un seja rolante. En 1683, sua sposa prima ia mori, e Louis ia sposi sua amor de multe anios, Françoise d'Aubigné, la Marcesa de Maintenon. En 1711, el ia esperia la mori de sua fio prima, e a la anio seguente, la mori de sua neto prima.
Ocupa de Nion
La ocupa aliada de Nion a la fini de la Gera Mundal Du ia es gidada per Douglas MacArthur, la Comandor Suprema de la Potias Aliada, con la suporta de la Comunia Brites. Nonsimil a la ocupa de Dutxland, la Uni Soviet no ia es permeteda a influe Nion. Esta presentia stranjer ia es la ves prima en istoria cuando Nion ia es ocupada par un potia stranjer. Lo ia cambia la pais a un democratia parlamental cual ia recorda la consernas xef de la New Deal (Trata Nova) en la desenio de 1930. La ocupa ia dura ofisial asta 8 setembre 1951 (ma real asta 18 april 1952) e ia fini con la Trata de Pas de San Francisco.
Sperma
Un sperma es la selula mas de reprodui. La parola es derivada de la parola elinica σπέρμα, cual sinifia "seme". En la tipos de reprodui nomida anisogamia e sua sutipo oogamia, on ave un difere clar en la grandia de la gametas, con la sperma como la plu peti. Un selula uniflajelal de sperm cual es movante es nomida un spermatozon, e un selula nonmovente es nomida un spermatio. Spermas no pote divide e ave un vive limitada, ma pos fusi con un ovo en fertili, un organisme nova comensa developa, comensante como un zigoto totipotente. La sperma de umanas es aploide (un copia de la ADN), con 23 cromosomas cual pote fusa con la 23 cromosomas de la ovo per formi un selula diploide. En mamales, spermes developa en la testiculos, reservada en la epididimo, e relasada de la penis.
Leteratur italian
Leteratur italian es la colie de obras scriveda en linguas parlada en Italia, e ance en latina.
Orijina
La orijina de la leteratur italian es du literatures: la latina o roman e la medieval.
Italia en la periodo roman e la leteratur latina
En la sentenio 2 Roma ia comensa sua estende par concista, en alga sentenios, la rejiones de Italia, abitada par poplas de raza e lingua diversa, uninte los e creante un leteratur latina cual ia produi scrivores como Lucretio, Ciceron, Vergilio, Horatio, Livio, Ovidio e Tacito.
Ma a alga sentenios pos la mori de Cristo, la Impero Roman ia comensa sua declina e otra poplas de raza diversa ia entra a la teritorio, xef de orijina germanica, cual la romanes ia nomi "barbares". Esta ia produi la divide de la Impero en statos relatada con lunlotra par la fato de parla latina o de es cristian.
Sentenio 13 (Duecento)
La periodo istorial cual estende de 1224, la data de composa de la Cantico delle creature par San Francesco d'Assissi, asta 1321, anio de la mori de Dante, distingui se par la cambias sosial e political e par la vive ativa inteletal e relijial.
Leteratur relijial
A la mesma tempo como esta composadas en Italia norde, un leteratur relijial en strofes ia nase, xef en Umbria, xef anonim, scriveda en la dialetos local.
1260 es la data cual marca la nase de la poesia relijial. Lo es la tempo cuando la frateria de la Disiplinores (Disciplinanti) ia nase en Perugia, su la gida de Raniero Fasani, usante la flajeli publica como medio de espia.
Entre Duecento e Trecento: Dante Alighieri
Tota la leteratur de la sentenio 13 ia es sinteseda en la linia fundal de Dante Alighieri e, como Giulio Ferroni scrive, crea a la mesma tempo modeles determinante per tota la leteratur italian. Sua formi cultural e sua esperia prima de poesia de la "dolce stil novo" ia aveni en la parte ultima de la sentenio 13, ma la plu parte de sua obras (incluinte la Comedia) ia es scriveda en la dudes anios prima de la sentenio 14.
Francesco Petrarca
Con Francesco Petrarca on abri un nova epoca en la cultur de Italia e de Europa. El, como Sapegno scrive, pote es regardada como la "padre spirital" de la Umanisme, car en el "la desira es multe forte per conose la anticas, per colie en cuantia grande la obras, per trae los de la oblida en cual los reposa enterada en la polvo de la bibliotecas moncal".
Giovanni Boccaccio
"Boccaccio, como Petrarca, ave consensia de la valores de la cultura clasica, sensada como un stimula a un sivilia nova, e ance el usa e perfeti la vulgar cual, en sua prosa, oteni un varia grande de tonos e ricia de vocabulario e strutur sintatical.
Sentenio 15 (Quattrocento)
Pos la mori de Petrarca e Boccaccio e la flori de la Trecento, on vide en la Quattrocento un fenomeno cual per multe criticistes "pare interompe la curso comensada en la desenios prima de la Duecento" e cual pare es "un de la plu miseras de nosa istoria leteratural", an si on no descrive lo como "la crise de la Quattrocento", como la Migliorini dise.
Sentenio 16 (Cinquecento)
En la desenios prima de la Cinquecento, on pote vide un produi leteratural de un nivel spesial, en jeneros leteratural diversa. On vade de la poesia de Ariosto (Orlando furioso) a "La Prinse", un trata de teorio political de Machiavelli; e de la Cortegiano de Castiglione a la lirica petrarciste de Pietro Bembo.
Sentenio 17 (Seicento)
Torquato Tasso ia deveni la autor du de la plu grandes de la Renase, servinte la Corte Estense. El ia senti la sensura de la Contrareformi. Sua vive tormentada es un esemplo, ma sua poesias es ance. La temas recolieda en sua obras vide la fusa entre la antica e la moderna, tra la vide cristianinte de la Eglesa.
La obra de plu susede de Tasso es la '’Gerusalemme liberata’', un poesia epica en cual la poesiste dona gloria a la potia santa de la Eglesia e de Cristo en la mundo intera.
La eda de Lumina
La sentenio 18 es la sentenio de cambias grande. En Europa on vide la domina cultural e political de Frans, ma un serie de geras cambia la panorama political e la areas de domina. Italia es dominada en la norde par la osteraiceses ci, pos la pas de Aachen de 1748, ia sustitui per la domina espaniol; en la sude, la dinastia franses de la Bourbon ia domina.
Sardinia es unida a Piemonte e la Rena de Sardinia es formida, governada par la dinastia de la Savoia.
Sentenio 19 (Ottocento)
La sentenio 19 italian en leteratur es marcada par tre corentes leteratural:
Romanticisme
En la dui prima de la sentenio 19 un move cultural nomida romanticisme ia difusa tra Europa. La ideas romanticiste ia nase en Deutxland, estendente se de la move de Sturm und Drang, e la frates Friedrich e Wilhelm August von Schlegel ia fa ce on conose los. Esta ideas ia trova aderores en Frans e England. La romanticistes revalua la sentis, la pasion e la libria. Los ia senti la nesesa de Dio e ance un lia con la natur. De sua pesimisme e sua vitimisme, los ia ave la desira de rebela contra tota interlias moral. La scrivores xef de esta move en Italia ia es Giacomo Leopardi e Alessandro Manzoni.
Realisme
La realisme es un move leteratural cual estende en Italia en la tredes anios ultima de la sentenio 19 su la impulsa de un move franses analoja, la naturisme. Un cualia xef de la naturisme es la reveni a la natur, espresada tra la composa de obras leteratural cual ave como tema la realia umana e sosial (ance de la plu umiles), representada con severia siensal, con intende ce tota es empirical.
Dejenerisme
La dejenerisme es la move artal-leteratural cual ia developa en la anios prima de la sentenio 20. En esta periodo la poesistes e la scrivores ia senti stranjer en un mundo cual los ia regarda como materialiste. Los ia senti ce sola la sensosia pote fa ce los penetra en la misterios de la vive e desfisa se de la materialisme. Par esta causa, sua poesia es libre, lejera e simbolin. La scrivores italian xef de esta periodo es Giovanni Pascoli, Italo Svevo e Luigi Pirandello. La interpretor xef de la dejenerisme es Gabriele D'Annunzio, multe envolveda en la vive political de sua tempo, conoseda per sua poesias e leteratur multe duplinte, retorical e detaliosa.
Paleontolojia
Paleontolojia es la siensa e studia de organismes cual esiste ante o a veses incluinte, la comensa de la epoca olosen (sirca 9,700 anios aec). Lo inclui la studia de fosiles per esamina la evolui e interata de organismes con lunlotra e sua ambientes.
Pelaio
Pelaio, conoseda como Don Pelayo en espaniol, Pelagius en latina e Belai al-Rumi en arabi (morida en Cangas de Onís en 737) es considerada la monarca prima de la rena de Asturias, ci ia rena 19 anios. Su orijina es controversa an si oji la plu parte de rexercores no considera el un nobil visigoto ma un xef astur e marca ce la naras cual afirma lo ia es scriveda cuasi du sentenios pos sua mori.
Paleontolojia
Vide la scala de edas jeolojial. Ance vide la Tasonomia de Lineo per instruis sur como on pote rescrive la nomes tecnical de viventes.
Arco roman de Medinaceli
La arco roman de Medinaceli es un esemplo unica de un arco de vinse roman monumental en Espania. Lo es situada en Medinaceli, Provinse Soria.
Contamina par plastica
Contamina par plastica es la cumula de produidas de plastica en la ambiente cual afeta la viventes savaje, sua abitadas e la umanas.
Analise matematical
La analise matematical es la ramo de matematica consernante limitas e teorias relatada, como diferensia, integra, mesura, series infinita e funsionas analisal.
Esta teorias es usual studiada en la contesto de numeros e funsionas real e complicada. La analise ia evolui de calculo, cual es asosiada a consetas fundal e tecnicas de analise. Analise pote es distinguida de jeometria, par contrasta, lo pote es aplicada a tota spasio de ojetos matematical cual ave un defini de prosimia (un spasio topolojial) o distantias spesifada entre ojetos (un spasio metral).
Analise numeral
La analise numeral es la studia de algoritmos cual usa aprosimi numeral (en contrasta con manipulas simbolin jeneral) per la problemes de analise matematical (distinguinte de matematica discreta).
Siensas fisical
La majoria de la mecanica clasica, relativia, e mecanica cuantal es basida en analise aplicada, e egalis diferensial plu esata. Esemplos de egalis diferensial importante inclui la lege du de Newton, la egali de Schrödinger e la egalis de campo de Einstein.
La analise funsional es ance un fator xef en mecanica cuantal.
Xciperia
Xciperia o Albania (ofisial la Republica de Xciperia) es un pais en Europa sude e sude-este. Lo covre 28 748 cilometres cuadrida e ia ave 3 milion abitores en 2016. Lo es un republica constitual parlamental unial, con capital en Tirana, la site la plu poplada de la pais e sua sentro xef de economia e comersia.
Xciperia ocupa la parte sude-ueste de la Penisola Balcan, bordada par Tsernagora a la norde-ueste, Cosovo a la norde-este, Macedonia a la este, e Elas a la sude e sude-este. La tereno es notable diversa, con la Alpes Xcip en la norde, la Montes Corab en la este, la Montes Ceraun en la sude e la Montes Skanderberg en la sentro. Lo ave un costa a la norde de la Mar Mediteraneo, la Mar Adriatica a la ueste e la Mar Ionio a la sude-ueste, forminte la Riviera Xcip. Xciperia es a min ca 72 cilometres de Italia a traversa de la Streta Otranto, cual lia la Mar Adriatica a la Mar Ionica.
En la eda clasica, Xciperia ia es abitada par tribus antica diversa de Iliria, Tracia e Elas, e ance par alga colonias elinica instituida en Iliria. En la sentenio tre aec, la rejion ia es prendeda par Roma e ia deveni un parte de la provinses roman Dalmasia, Macedonia e Mesia Superior. La Prinsia de Arbër ia emerji unida en 1190, instituida par arconte Progon en la Krujë, en la Impero Bizantian. En la tarda de la sentenio 12, Charles de Anjou ia concista la teritorios xcip de la bizantianes e ia institui la Rena de Albania medieval, estendente de Durrës longo la costa asta Butrint en la sude. Esta rena ia cade en la media de la sentenio 15 su domina osmanian.
Xciperia ia emerji como pais moderna en 1912, pos la colasa de la Impero Osmanian e la Geras Balcan. La Rena de Xcip ia es invadeda par Italia en 1939, forminte Albania Grande, ante deveni un protejeda de Deutxland Nazi en 1943. En la anio seguente, un republica poplal sosialiste ia emerji su la gida de Enver Hoxha e la Partito de Labora. La pais ia esperia cambias sosial e political vasta en la eda comuniste, e ia deveni ance isolida de multe de la comunia internasional. Pos la revoluis de 1991, on ia disolve la republica sosialiste e ia institui la Republica cuatro de Xcip.
Xciperia es un pais democrata e developante con un economia de revenu alta-media. La campo de servis domina la economia, segueda par la campos industrial e cultival. Pos la colasa de comunisme en 1990, Xciperia ia cambia de un economia sentrida a un economia de mercato. Lo ave un grado alta en la Indise de Developa Umana e es la numero 37 en la mundo per espeta de vive. Lo furni aida medical universal e educas prima e liseal a sua sitadanes. Lo es un membro de la Nasiones Unida, la Banco Mundal, UNESCO, OTAN, la Organiza Mundal de Comersia, la Consilio de Europa, la Organiza per Securia e Coopera en Europa, e la Organiza de Coopera Muslim. Lo es ance un aspiror ofisial per parteni a la Uni European. Lo es un de la membros fundinte de la Comunia de Enerjia.
La lingua major es xcip.
Jeografia
Xciperia ave 19 contias dirijal (xcip: qark o prefekturë). Esta contias ave 36 distritos (xcip: rreth) e 373 munisipas (xcip: bashki o komunë). 72 munisipas ave la grado de site (xcip: qytet). On ave 1980 viletas (xcip: fshat) en tota Xciperia.
Cada distrito ave sua consilio composada de alga munisipas.
Pangolin
thumb|Pangolin, Manis javanica Pangolin (Manis) es un mamal de Africa e Asia con corpo covreda par scamas cornin, testa peti con beco longa, e lingua longa e aderente per catura formicas e termites.
Lupus
Lupus (o, plu tecnical, "lupus eritemosa sistemal") es un maladia autoimune en cual la sistem imunial ataca par era texedas sana en multe partes de la corpo. Sintomes varia entre persones e pote es blanda a sever. Sintomes comun inclui juntas dolosa e inflada, febre, dole de peto, perde de capelas, ulseres de la boca, nodos limfal enflada, fatiga, e un eruta roja (eritema) cual es plu comun a la fas. Comun, on ave periodos de maladia, nomida "atacas", e periodos de remete en cual on ave poca sintomes.
La causa de lupus no es clar. Lo probable envolve jenetica e fatores ambiente. En jemelos identica, si un ave la disturba, la otra ave un 24% risca de ave lo ance. Ormones sesal femal, lus de sol, fuma, nonsufisi de vitamina D, e alga infetas, aumenta ance a risca. La mecanisme envolve un responde imune par autoanticorpos contra la texedas de la person mesma. Estas es plu comun anticorpos antinucleal e los resulta en inflama. Diagnose pote es difisil e es fundida sur un combina de sintomes e probas de laborateria. On ave un cuantia de otra tipos de lupus como lupus discoide, lupus neonaseda, e lupus cutanea suacuta.
No remedia esiste per lupus. Tratas pote inclui antiinflamantes nonsteroide, corticosteroides, imunosupresantes, idrosiclorosin, e metotrexato. Espeta de vive es plu basa entre persones con lupus, e lo crese sinifiante la risca de maladias cardiovasculal, cual es la causa plu comun de mori. Con trata moderne, sirca 80% de persones afetada pote survive plu ca 15 anios. Femes con lupus ave insintas con plu risca, ma la plu de los susede.
Relijio elinica antica
La relijio elinica antica inclui la colie de credes, rituos e mitolojia orijinante en Elas antica en la forma de relijio publica popular e praticas de culto. Esta grupos varia sufisinte per parla de "relijios elinica" o "cultos" en plural, an si plu de los comparti similias.
La plu parte de le elinicas ia reconose la des-du dios e divas olimpian: Zeus, Hera, Posedon, Demetra, Atena, Ares, Afrodita, Apollo, Artemisa, Hefesto, Hermes e Dioniso, an si filosofias como stoicisme e alga formas de platonisme ia usa un lingua cual pare suposa un dio sola transendente. La adora de esta dios, e varia otras, ia es trovada tra la mundo elinica, an si los frecuente ave epitetos diferente cual ia distingui fasetas diferente de la dio, e frecuente refleta la asorbe de otra dios local en la scema panelinica.
La praticas relijial de la elinicas ia estende ultra Elas continental, a la isolas e costas de Ionia en Anatolia, a Magna Graecia (Sisilia e Italia sude), e a la colonias elinica sperdeda en la Mediteraneo ueste, como Massalia (Marseille). Relijios italian temprana como la etrusca ia es influeda par la relijio elinica e ia influe en la developa de la relijio roman antica.
Istoria de nederlandes
Orijina
Nederlandes moderna desende de la nederlandes media cual es un lingua germanica ueste como deutx moderna, frisce e engles. La linguas germanica ueste es un colie de varias cual veni de la pregermanica cisa parlada en la sentenio 5 en Europa norde e Scandinavia.
Eda medieval
De la sentenio 3, alga poplas germanica ia comensa migra a la sude, e la francos ia coloni la norde-ueste de Europa ueste. Esta francos ia parla linguas germanica ueste diversa. On no sabe esce la francos ia parla la mesma varias. Un de estas ia es la asendente de la nederlandes antica. Sola en la norde de la impero franco la lingua germanica ia survive (la otra francos ia comensa parla un otra lingua cual ia es la asendente de franses antica).
La nederlandes media no ia es omojen ma un colie de dialetos comprendable entre los, parlada entre la sentenios 12 e 16. De la sentenio 16 un forma plu o min normida de nederlandes moderna ia nase, cual ia es parlada en junta con otra varias rejional como la limburgan.
Eda moderna
De la sentenio 16, un prosede de normi ia crea un lingua nasional de la dialetos diferente. La limburgan ia ave un evolui diferente. La nederlandes moderna ia deveni un lingua de prestijia en la provinses unida de Nederland. De 1581 la separa de la provinses unida de Nederland como republica autonom e separada de Nederland espaniol, su la controla de la Habsburg, ia divide nederlandes, separante an plu la dialetos norde e sude.
La coloni nederlandes de Africa sude de la sentenio 17 ia porta la nederlandes ala. La varias nederlandes ia separa de la nederlandes normida e ia deveni conoseda como africans, cual conserva multa anticines de la nederlandes an si lo ia ave ance multe cambias morfolojial.
Pronomes
La pronomes personal en nederlandes media es:
Ortografia
La ortografia nederlandes ia es ofisial fundida en 1863, e ia es introduida en Beljia en 1864 e en Nederland en 1883. Conoseda como la ortografia de De Vries e Te Winkel, lo ia es cambiada a alga veses:
Lista de munisipas de la provinse Soria
Lista de munisipas de la provinse Soria:
Población, Superficie y Densidad según datos del INE en 2010. Altitud en msnm, según datos obtenidos de Google Earth.
Iliada
La Iliada (elinica antica: Ἰλιάς) es un de du poesias epica de Elas antica cual on atribui costumal a Homero (la otra es la Odisea). On dati lo a la fini de la sentenio 9 o la sentenio 8 aec.
La nara aveni en la anio final de la Gera de Troia, do la elinicas batalia la sitadanes de Troia. Pos cuando Acile es insultada par sua comandor xef, el retira se de la gera, lasante ce la gerores elinica sufri su la manos de la troianes. Acile refusa atentas de acorda, ma permete ce sua ami Patroclo gida la soldatos en loca. Pos la mata de Patroclo, Acile es furiosa, e el mata la comandor de la troianes, Hector.
Testo
La poesia nara la coleria de Acile, fio de la re Peleo e la nereida Teti, sua causa, sua dura longa, sua resultas e sua cambia de disposa. La coleria de Acile termina junta con la poesia cuando el reconsilia con Priamo, padre de sua enemi Hector e pos la selebra de la funeras de acel.
Capitol 1: la pesta e la disputa
Pos nove anios de gera entre aceanes e troianes, un pesta apare en la campa acean. La divinor Calca, consultada sur lo, dise ce la pesta no va para asta ce Criseida, sclavo fem de Agamemnon, es redonada a sua padre Crise. La coleria de Acile causada par la ofende ce Agamemnon ia fa, ci, a pos sede Criseida, ruba a Acile sua parte de la benes furada, la joven Briseida. Acile ia retira de la batalia e ia reveni sola cuando la foco troian ta ariva a sua barco. El demanda a sua madre Teris ce convinse a Zeus per aida la troianes. El aseta car Tetis ia aida el cuando sua frates ia rebela contra el.
Capitol 2: La sonia malgidante e la catalogo de la barcos
Enganada par Zeus en un sonia, Agamemnon leva serta de la vinse de sua soldatos. En la comite de sua xefes, el nara sua sonia e la sua plu prosima, alora, per proba sua soldatos el finje vole abandona la aseja de Troia. La gerores es preparante per sua reveni pos nove anios se aseja cuando Odiseo, re de Itaca, convinse los per resta. La du armadas es preparante per luta e la naror detalia la fortias envolveda en un pasaje conoseda como la Catalogo de la barcones segueda par la Catalogo de la troianes: la aceanes de tota Elas en multe barcones va luta contra la soldatos de la gidores troian e sua aliadas.
Capitol 3: La juras e Helena en la muron
La xef de la soldatos troian, Hector, critica sua frate Paris per asconde de Menelao. Ante lo, Paris deside defia Menelao en un luta singular. Helena, la re Priamo e la otra nobiles troian oserva la batalia de la muron, do Helena presenta a alga de la xefes acean. La batalia para per la duel singular, con la promete de ce la vinsor va reteni Helena e sua tesoros. Menalao cuasi mata Paris, ma el es salvada par Afrodita e enviada con Helena.
Cultur Iamna
La cultur de Iamna (de ucrainsce Ямна, "caveta") ia es un cultur de la eda de cupre tarde a la eda de bronze temprana, en la rejion entre la rio Bug sude, rio Dniester, e rio Ural (pd, la stepe Pontica), 3300 - 2600 aec. La nom refere a sua tradision tipal de entera: un caveta simple covreda como un colina peti, nomida un curgan.
Iliada
Canto 4: Viole de la juras e revista de la grupos
Pos un reuni de la dios, los deside ce la luta debe comensa denova. Atenea, desemblada, provoca Pandaro afin el rompe la sesaspara lansante un flexa cual feri Menelao e pos un arenga de Agamemnon a sua soldatos, la luta comensa denova, en cual Ares a un lado e Apolo, Atena e otra divinias par otra, aida la troianes e aceanes en ordina.
Cultur Iamna
La popla de la cultur Iamna ia es probable un misca entre la eurasianes norde de Sibir e un popla de Asia sude-ueste, relatada a la cultivores de la neolitica temprana de la Caucasos o Iran norde. La cultur material es multe simil a lo de la cultur Afanasevo en la montes Altai, de cual la popla no es jenetical distinguable.
Iliada
Canto 5: Ata de Diomede
Entre la aceanes ia emerji en la batalia Diomedes, aidada par Atena, ci cuasi mata Enea,e ia ariva a feri Afrodite. Entretempo, Ares e Hector gida la soldatos troian. A pos, Diomede feri Ares grasias a Atena.
Cultur Iamna
Los es ance liada a cultures plu tarde cual ia estende tra Europa e Asia sentra, spesial la cultur de vasos cordida, ma ance la cultur de vasos campanin e la cultures Sintaxta, Andronovo, e Srubna. En esta grupos, partes de la cultur Iamna - la monta de cavalos, la stilos de entera, e a alga estende la economia pastoral. Studies jenetical ia indica ance ce esta poplas ia comparti partes grande de sua asendentes de la stepes.
Fonetica
La fonetica (o fonolojia) es un ramo de la siensa linguistica. Lo studia la sonas de la linguas umana. Par metodo fundal, on compara la sonas per conose la distinguis. Per esemplo, p e b es multe simil, ma on vibra la cordas vosal per b, e no per p. Cada lingua reconose alga distinguis e no otras, e, a alga veses, oia la diferes no es fasil.
Iliada
Canto 6: Hector e Andromaca
Ante la fortia de la aceanes, Heleno, ance fio de Priamo, demanda Hector reveni a Troia afin el dise a la femes troian fa ofres en la templo de Atena. Entretempo, en la batalia, Diomede e la lisian Gluaco reconose sua amia e intercambia la armas. Hector, pos fa cual sua frate ia demanda el, xerca a Paris afin demanda el reveni a la batalia, e el ance dise adio a sua sposa Andromaca.
Fonetica
Consonantes
Un consonante es un sona cual ave alga resiste contra la flue de aira.
Iliada
Capitol 7: Combate entre Hector e Aias
Pos la debate entre Atena e Apolon, intrepretada par Heleno, Hector defia en duel singular a cualcun acean importante. La xef acean, arengada par Nestor, aseta la dedia e Aias Telamon es elejeda. La duel comensa ma la ariva de la note fa fini la luta e los intercambia donadas. Nestor urje la aceanes a construi un muron e un foso per defende la campa. La troianes asembla e debate esce los debe redona Helena e sua tesoro o sola la tesoro. Priamo comanda porta a la aceanes la proposa de Paris, cual es rejetada. Un sesaspara es acordada per arde la corpos mor.
Fonetica
Consonantes
Entre la consonantes, un de la diferes la plu fundal es esce on vibra la cordas vosal (sona con vose) o no (sona sin vose): b, d, g, v, z, j, m, n, l e r es consonantes con vose; p, t, c, f, s e x es consonantes sin vose.
Iliada
Capitol 8: batalia nova e susedes troian
Zeus ordina a la resta de la dios asteni de luta. La troianes, animada par Zeus, avansa en la batalia e fa retrosede la aceanes. Per parte de la aceanes, Teucro causa perdes importante entre la troianes con sua flexas. Atena e Hera atenta aida la aceanes ma Iris dona a los la comanda de no partisipa. Cuando la note ariva la troianes campa a lado de la campa acean.
Fonetica
Moda de consonantes
Ance:
Cultur Iamna
En la teoria la plu asetada, la cultur es identifiada con la popla e la teritoria orijinal de la protoindoeuropeanes (vide Marija Gimbutas).
Fonetica
Vocales
Vocales es sonas con vose (vibra de la cordas vosal) cual no ave un bloci o resiste de la flue de aira. On fa la diferes par la forma de la caveta de boca, usante la lingua e labios en locas diversa.
Iliada
Capitol 10: la Dolonia
Diomede e Odiseo, par consela de Nestor, reali un mision de spia a note, en cual mata a la troian Dolon, ci ia es enviada como spia par Hector. A pos, con la informa otenida grasias a Dolon, los asasina a soldatos trasian e a su re Reso en cuando el dormi e fura sua cavalo.
Canta 11: Susedes troian nova
Con la leva de sol, la batalia comensa denova e la aceanes gida la ataca. On distingui Agamemnon, asta ce es ferida par Coon e debe retira. Pos esta, la troianes gida la ataca. La aceanes contrataca ma Diomede, Euripilo e Macaon es ferida par la flexas de Paris. En cuando la troian Soco es matada par Odesio, an si el pote feri el; Patroclo es enviada par Acile a la tenda de Nestor per conose la novas de la batalia.
Canta 12: la troianes aseja la campa acean
La troianes, seguente prima la conselas de Polidamante, traversa la foso ante la muron de la aceanes ma a pos no segue sua consela de no ataca la muron. La lisian Sarpedon ia fa un abri en la muron cual es traversada par la soldatos troian con Hector an con tota la resiste de Aias e Teucro.
Canta 13: la interveni de Poseidon
Poseidon vade a la batalia per anima la aceanes a resiste contra la troianes. Entre la aceanes on nota Idomeneo, re de Criti. Heleno e Deifobo es ferida par Menelao e Merione. Hector avansa asta ce Aias oposa el.
Carateres
La carateres xef de la Iliada es catalogida; la dui du de la libro 2, la "Catalogo de la Barcos", lista la comandores e grupos; la senas de batalia spesifa otra carateres min importante.
Aceanes
La elinicas antica no ia define se como elinicas, ma como aceanes (Ἀχαιοί), un grupo formida par renas variosa ci ia ave un lingua e cultur comun. Los es ance nomida danaos (Δαναοί) o argives (Ἀργεĩοι) par Homero.
Pleton
Georgius Gemistus (elinica: Γεώργιος Γεμιστός; s 1355 – 1452/1454), plu tarda nomida Plethon (/ˈpliːθɒn, -θən/) o Pletho (/ˈpliːθoʊ/; Πλήθων), ia es un erudita elinica de filosofia neoplatonica. El ia es un de la abrivias xef de la revive de la aprende elinica en Europa ueste. En la anios morinte de la Impero Bizantian, el ia defende la reveni a la dios olimpian de la mundo antica.
Iliada
La colera de Acile
La prima parola de la poesia es "coleria" (μήνιν), cual es la motif gidor de la plu parte de la avenis de la aceanes en la gera final. Lo marca la reata a un ofende fada a la esemplo de suprapotia eroin, Acile, esente privada de sua benes furada, Briseis, par Agamemnon.
Felisia
La felisia es un estende de emosias o sentis cual resulte da la satisfia de desiras o la asentia de dole o triste. La felisia pote es ance la esperia de un bon cualia de vive o un pas interna. La oposa de la felisia es la tristia.
Iliada
La colera de Acile
La coleria de esta jenero ance refleta la state sosial de la elinicas anticin, per dise acel de la sistem feudal e poseses. Briseis es parte de la benes furada, como ance ofre un imaje de potia de la mestre mesma ante sua superiores e la comunia. An tal, representante esta sistem feudal anticin, Homero ance representa la polo estrema de avaria de la eroe suprapotiosa, ci par sua nonfrenia e retirante a sua tendas, favore la avansa de Hector e la ruina de la aceanes.
Cultur Iamna
Orijina
Algas (pe David W. Anthony) crede ce la cultur ia estende rapida entre 4000 e 3200 aec, pos la inventas de la monte de cavalos, cual permete ce la popla manaje manadas multe plu grande de bestias, e vagones cual pote transporta familias intera de un pasto a un otra. Plu, los ia developa un strutur sosial e political per manaje esta tribus estendeda (Pavel Dolukhanov). Estas alora permete la contata entra tribus de poplas variosa, posible incluinte poplas uralic, turcica, etc.
Felisia
Car lo es difisil defini felisa, lo es ance multe difisil mesura lo. Psicolojistes ia developa metodos variosa, per esemplo la "Lista de benes de felisia de Oxford", per mesura la nivel de felisia de un individua. En esta, los inclui fatores e fisiolojial e psicolojial. En la rexercas, on encontra fatores como la envolve relijiosa o political, state sivil, relatas familial, eda, revenu, etc.
La psicolojia positiva es un move resente de la siensa psicolojial cual asentua a la studia de la sania mental, contra la psicolojia plu tradisional cual studia sola la patolojias. Los lia felisia jeneral con emosias e ativias positiva.
La teoria de la economia de la cualia de vive sujeste ce mesuras de felisia debe es ajuntada a la indicadores economial plu tradisional, como la produi interna cru, la infla, etc.
Linguas Solomones sentral
La linguas Solomones sentral es cuatro linguas papuan parlada en la stato de la Isolas Solomon:
La linguas es sola distante relatada. Lavukaleve e Touo es plu prosima a lunlotra ca a la otras; Savosavo e Bilua, an si distante de lunlotra, es plu simil a lunlotra.
Reconstruis de pronomes per linguas individua e la proto-lingua (nota ce la pronomes per "vos" e "nos incluinte" ia es sinteseda en esta linguas):
Ross, Malcolm, 2005. "Pronouns as a preliminary diagnostic for grouping Papuan languages", in Papuan pasts: cultural, linguistic and biological histories of Papuan speaking peoples, ed. by Andrew Pawley, Robert Attenborough, Robin Hide and Jack Golson: 15-65. Canberra: Pacific Linguistics.
Pedrós, Toni, 2015. "New arguments for a Central Solomons family based on evidence from pronominal morphemes". Oceanic Linguistics, vol. 54, no. 2 (358-395).
Taxo
La taxo es un arbor o arboreta conifer de la jenera Taxus, en la familia Taxaceae. Lo crese lente e pote deveni multe vea, e ateni altias de 2.5 a 20 m, con un tronco de 5 m perimetre. Los ave un lenio brun rojin, folias plata e lansin.
Iliada
La colera de Acile
La eroe es orgulosa e savaje ('αγήνωρ), jelosa de sua figur omnipotente. An tal, on va ave un cambia en la spirito, spesial pos la mori de Patroclo, car subita el es dolable en sua sentis, esente Patroclo sua acompanior plu valuada, a ci el ia considera nonmortal. Pos la furia savaje de la luta, la sentis de Acile es a fini erodeda par Priamo con sua suplicas per restora la corpo de Hector. Homero resoma la obliga de venja per la afirma e restora de sua onora, usual en la clanes elinica anticin.
Taxo
La conos de la semes pare multe diferente de los de la plu de coniferes. Cada cono conteninte un seme solitar ensircada par un scama cual developa a un strutur simil a un baca, mol e roja briliante, nomida un arilo. La arilo es matur 6 a 9 menses pos poleni. La arilo es comeda par turdos, bombisilas, e otra avias, cual sperde la semes dur, no danada, en sua feces, cual es la modo xef de sperde la taxo.
Tota spesies de taxo conteni la multe venenosa alcaloide de taxo. Tota partes de la arbor conteni la alcaloide estra la arilos. La arilos es comable e dulse, ma la seme es multe venenosa. La stomaco de avias no pote rompe la pel de la seme, donce, la seme no pote relasa la veneno. Ma umanas ave stomacos cual rompe la pel, e donce pote es ferida e an matada par los, si on no estrae prima la seme. Animales ci come a pasto, spesial boves e cavalos, es trovada a veses mor prosima a un taxo pos come la folias. Ma servos es capas de rompe la alcaloide, e donce come fasil la folia de la taxo.
Iliada
Hector difesor patriae
Hector es representada con un aspeta plu umana. El incarne la valuas fundal de la soldato defendor de la site, el es moveda par la "onora-respeta" (τιμή) e par la "vergonia" (αιδώς). Hector es el gidor bon de la armada, la spos bon ce, en la sena de la Portas Ueste, prefere mori lutante ante la murones, esente un vera eroe corajosa ante pensa en sua familia e vive un esiste vil. En la sena de la duel la eroe es representada en tota sua umania, car el sede a la coleria de Acile e fuji. An tal, sua fuji fa ce el recorda sua debe como eroe, e an sabente ce va mori, el deside luta contra Acile.
Taxo
La lenio de la taxo es brun rojin (con lenio de sava plu blanca), e es multe flexable. Lo ia es tradisional usada per fabrica arcos, spesial arcos longa, como usada par la engles a la batalia de Agincourt. La parola "taxo" es derivada de la latina taxus, cual es derivada, tra elinica, de la parola scitianes per la arbor e per la arco, taxša.
Iliada
Hector difesor patriae
Pos la mori, Homero mostra un esemplo de "puri" de sangue en la luta de Acile. La eroe mesma no previde ce con la mori de Hector, el ia es purida de tota la colpas fada a la comensa de la poesia, reveninte a un state de puria e calmia, preparada per un batalia nova en dirije a un mori nonevitable. La elemento de bonvole e respeta entre enemis.
Taxo
La taxo pote vive a un eda grande. La taxo en la semetero de la vileta cimrica de San Cynog es datida con 5000 anios. Posible sua vive longa es la razona perce la taxo es ance asosiada con la sempreverde "arbor de la mundo" Yggdrasil en mitolojia Norsce.
Iliada
Sosia tribal homeral
La du poesias homeral, e spesial la Iliada, mostra como los es un produida de la sosia anticin, de la epoca micenan, formida par valuas de caste, de sudivides esta de potia, e la profonda crede relijiosa. La mito es la fundi de sosia, de cual on prende esemplo e model per crea la sosia futur, como ia es la intende de Homero, esente la poesias de la sentenio 8 aec.
La figur de la eroe
La virtua de la eroe homeral es sentida en sentrida en la `αρετή (virtua) comprendeda como valua militar, un esele inata, frecuente desirada par la fato ce la eroe es la produida de la uni entre un dio e un mortal. Un cualia de la eroe es donce la καλοκαγαθία (kalokagathía), pd la Perfetia (de καλός καί `αγαθός "kalós kaí agathós" pd "bela e bon"). Acel "esele inata" fa ce la eroe ave la nometas "bel e corajosa", cualias spesial per distingui en la batalia e xef per es cantada par la poesistes pos la mori. La spirito competosa en la avenis porta a la eroe a la xerca de onora, e de esta la xerca desperante par Acile, cual deveni esede e peca; car la susede en la batalia par la eroe debe ave como ojeto ateni la "respeta coletiva" e "la aproba de la comunia".
Entre la eroes joven on trova ance la veas Fenix e Nestor ci representa la respeta ce la jovenes ave per la veas plu sabosa, ci ave esperias ante sua nase, e gardores de la conose antica e la respeta relijial. Nestor es ance representada par Homero como "pastor de popla", car el corpi la figur bon de la bonparlor ce susede, con calmia e sajia, calmi la mentes e trae armonia entre la competores. Fenix es la sola vea capas de calmi la coleria de Acile, pos la ofende de Agamemnon, e atenta fa el pensa.
Epitetos
La epiteto es la completinte de la nomes de carateres de la poesias homeral e un ajetivo cual completi partes de la linia, esente un formula tipal per descrive la cualia de cada eroe, como "divin". En la eda de composa de la "Sicle Troian" ia es multe usosa per la autores per integra la linias en esametres o duples.
La epiteto plu simple e frecuente es "divin" (en elinica antica δῖος, dîos), aplicable sin distingui a tota la eroes. Alga epitetos, pote es aplicable a multe persones: Diomede (pd Il. 6.12) e Menelao (pd Od. 15, 14) es definida como "de la cria de gera potiosa" (en elinica antica βοὴν ἀγαθός, boèn agathós). Otras es personal: solo Zeus es definida como "portor de la egida" (en elinica αἰγίοχος, aigíocos), sola Acile es diseda "de la pedes lejera" (en elinica antica πόδας ὠκύς, pódas okýs) e sola Atina es "la de oios azul (en elinica antica γλαυκῶπις, glaukôpis).
Stilo
Homero ia scrive en exametres e usa como lingua un misca de varia dialetos elinica. Acel lingua ia veni de la lingua protoindoeuropea, e ia ave la consonante de digama (F), presente en la alfabeta micenan. Entre la dialetos, la plu frecuente es la eolian, ma on trova ance cualias de la dialetos ionian e atican. Esta es par causa ce la poesia ia es prima traduida en la rejiones eolian e pos en Ionia.
La presenta de la cantas es multe linial, esata par causa de la presentia de epitetos e la formulas sintatica tipal de la nara, como un intercambia de dialogos, repeteda varia veses en la mesma forma. La dialogos es frecuente formal e longa, e nara varia avenis de la pasada, o an sentenios ante la aveni de la fatos presente, como un tese usada par la dialogo, per forti la opinas o per memori un ata antica cual es un esemplo per la lejor, como ance per la escutores de la nara. La figur de la autor-naror es importante: el, seguente la tradision de la aedes, clama la musa de inspira, Caliope, per aida el composa la linias. La naror es omnisiente, e frecuente interveni con comentas personal tra la istoria.
Destina
Destina (κήρ, kēr mori destinada) move la plu avenis de la Iliada. A un ves comensada, dios e omes obedi el, no esente capas no volente compete con el. Como comensa la destina es nonconoseda ma lo es diseda par la Fortuna e par Zeus enviante indicas a previdores como Calca. Omes e sua dios sempre parla de aseta eroin e evita coarde de la destina propre. La destina no determina cada ata o aveni, ma lo determina la resulta de vive, pd, ante mata el, Hector nomi Patroclo fol per evita coarde sua destina, atentante sua defeta, ma Patroclo responde:
Asi, Patroclo refere a la mori destinada par la mano de Hector, e la mori destinada de Hector par Acile. Cada aseta la resulta de sua vive, an tal, nun sabe si la dios pote altera la destina. La esemplo prima de esta duta apare en la libro 16. Zeus, vidente Patroclo a punto de mata Sarpedin, sua fio mortal, dise:
Sur esta dilema, Hera demanda a Zeus:
Denova, Zeus apare como capas de altera destina, ma el no lo fa, en loca de esta desidente aseta la resulta. Simil, la destina salva Enea, a pos Apolo convinse la troian luta contra Acile. Posidon parla cauta:
Con aida de la dios, Enea evita la coleria de Acile e survive la gera de Troia. An si la dios pote altera destina, los respeta lo, an si lo vade contra sua aliadas umana; tal, la orijina misteriosa de la destina es un potia ultra la dios. Destina implica la divide tripartisan de la mundo ce Zeus, Posidon e Hades ia reali por despone sua padre Crono. Zeus ia prende la aira e la sielo, Posidon la acuas e Hades la sumundo, la tera de la moridas -an tal, los comparti la domina de la tera. An si la dios olimpian ave potias teral, sola la moiras deside la destina de la omes.
Kleos
Kleos (κλέος, "gloria, fama") es la conseta de gloria ganiada en la batalia eroin. Per plu de la invadores de elinica de Troia, xef Odiseo, kleos es ganiada en un nostos (reveni a casa) vinsente. An tal, Acile debe eleje un sola recompensa, o nostos o kleos. En la libro 9 (9.410-16) el dise tristinte a la enviadas de Agamemnon (Odiseo, Fenix, Aias) ci suplica el reveni a la batalia, sur la eleje entre du destinas (διχθαδίας κήρας, 9.411).
Nostos
Nostos (νόστος "reveni a casa") aveni sete veses en la poesia, fante lo un tema minor en la libro. An tal la conseta de reveni a casa es multe plu esplorada en otra libros de la leteratur elinica antica, spesial en la esperias de reveni a casa de Agamemnon, Menelao e Odiseo.
Orgulo
Orgulo gida la trama de la Iliada. La elinicas asembla en la plano de Troia per prende Helena de la troianes. An si la majoria de la troianes ta redona felis el a la elinicas, los pospone par la orgulo de la prinse Paris. En esta contesto comensa la obra de Homero. A la comensa de la Iliada, la orgulo de Agamemnon fa comensa un cadena de avenis cual gida el a sutrae Briseida, la xica cual el ia dona a Acie par sua capasia militar. Par causa de esta, Acile refusa luta e demanda a sua madre, Tetis, ce el fa ce Zeus fa sufri a la elinicas en la campo de batalia asta ce Agamemnon reali la dana cual el ia fa a Acile. La orgulo de Acile permete ce el suplica a Tetis la moria de sua amis elinica. Cuando en la libro 9 sua amis urje el reveni, ofrente el benes furadas e la xica, Briseida, el ia refusa, manteninte se en sua orgulo venjosa. Acile resta tal asta la fini, cuando sua coleria con se mesma par causa de la mori de Patroco vinse sua orgulo e el reveni per mata Hector. El vinse sua orgulo denova cuando el redona la corpo de Hector a Priamo. De la comensa a la fini de la epica, orgulo gida la trama.
Timê
Simil a kleos es timê (τιμή, " respeta, onora"), un conseta cual refere a respetablia cual un om norable cumula en sua vive. En la libro 1, la problemes elinica comensa con la condui desonorosa de la re Agamemnon, ci prima menasa la pretre Crise e, a pos, mali los desrespetante Acile cuando el ia sutrae Briseida de el. La amargia resultante de la geror contra la re ruina la causa militar de la elinica.
Hibris
Hibris (Ὕβρις) ave un rol simil a timê. La epica prende como sua tese la coleria de Acile e la destrui cual lo trae. Coleria disturba la distantia entre la umanas e la dios. Coleria noncontrolada destrui relatas sosial ordinada e turba la ecuilibra de atas corta nesesada per manteni la dios distante de la umanas. An si la foco de la epica es la coleria de Acile, la hibris ave un rol importante car lo es la combustable de multe avenis destruinte. Agamemnon refusa redona Criseida par causa de la hibris e esta dana la orgulo de Acile cuando el demanda Briseida. Hibris forsa Pris luta contra Menelao. Agamemnon provoca ce la elinicas luta, atacante la orgulo de Odiseo, Diomede e Nestor cuando el ia demanda perce los ia es acrupinte temosa e atendente aida cuando los ta debe es gidante la carga. En cuando la avenis de la Iliada foca en la coleria de Acile e la destrui cual el trae, hibris combusta e tisa ambos.
Menis
La parola inisial de la poesia, μῆνιν (mēnin, acusativa de μῆνις, mēnis, "coleria, furia") institui la tema xef de la Iliada: "La coleria de Acile". Sua coleria personal e sua vania de soldato propulsa la nara: la vasila de la elinicas en batalia, la mata de Patroclo e Hector, e la cade de Troia. En la libro 1, la coleria de Acile emerji prima en la asembla reunida par Acile, entre la res elinica e la previdor Calcas, cuando Agamemnon desonora Crises, la prete troian de Apolo, cuando refusa con un trata redona sua fia Criseida (an si la prete promete un rescate de "dona ultra conta"). La prete insultada prea per la aida de la dios, e un peste de nove dias cade sur la elinicas. En ajunta, en acel reuni, Acile acusa Agamemnon de es "la plu avar de tota la omes" a cual la re responde:
Pos esta, sola Atena conteni la coleria de Acile. El jura nunca obedi ordinas de Agamemnon. Colerida, Acile demanda aida a sua madre Tetis, ci convinse Zeus afin el aida la troianes asta ce la diretos de Acile es restorada. Entretempo, Hector gida la troianes asta casi espulsa la elinicas a la mar (Libro 12). Plu tarda, Agamemnon pensa en aseta defeta e retira a Elas (Libro 14). Denova, la coleria de Acile cambia la gera cuando el xerca venja par la mori de Patroclo. Iritada, Acile rompe sua capeles e susi sua fas. Teis comforta el, cuando sua fio dise a el:
Asetante sua mori como un custa justa per venja Patroclo, el reveni a la batalia, condenante Hector e Troia, perseguente el a tre veses a sirca la murones de la site, ante mata el e liscante sua corpo mor a retro sua caro.
Traduis
La Iliada no ia es traduida a lingua franca nova. On ave sola un frato de la comensa, traduida par Chabi.
En engles, George Chapman ia publici sua tradui de la Iliada, en episodios, comensante en 1598 en des-cuatris, un metro larga cual "ave spasio per tota la figures lingual e multe novas, como ance esplicas en parenteses". Lo ia deveni un clasica en la poesia engles. En 1898 un tradui par Samuel Butler ia es publicida par Longmans. Otra traduores de la Iliada a engles es Richmond Lattimore en 1951, Robert Fitzgerald en 1974, Robert Fagles en 1990, Barry B. Powellen en 2014 e Caroline Alexander en 2015.
En franses, on ave la traduis de Hugues Salel ci ia tradui la prima 12 libros entre 1545 e 1554, esente Amadys Jamyn ci ia tradui de la 13 a la 24 en 1580. Anne Dacier ia tradui lo en 1699 e Jean-Louis Backès, per la colie « Folio classique », publicida par Éditions Gallimard en 2013 entre otras.
En espaniol, Juan de Lebrija Cano, el mestre Francisco Sánchez de las Brozas, Cristóbal de Mesa, la prete Manuel Aponte, Miguel José Moreno e Francisco Estrada y Campos ia tradui la obra. Estas ia es traduida par mano e multe de los ia es perdeda. La prima tradui impresada ia es fada en 1788 par Ignacio García Malo. Luis Segalá ia tradui lo en 1908; Alejandro Bon en prosa en 1932 e Óscar Martínez García en 2010.
En portuges lo ia es prima traduida par Manuel Odorico Mendes e publicida en 1874 e a pos en la desenio de 1940 (prima edita nonconoseda ma republicida en 1945) par Carlos Alberto Nunes. Haroldo de Campos ia publica sua tradui completa en 2002. Tota estas es traduis brasilian. En Portugal o lo es publicada en 2005, esente un tradui par Frederico Lourenço (an si la obra ia es ance publicida en Brasil en 2013).
La atenta prima de tradui lo a italian ia es fada par Francesco Gussano, ci ia tradui la libro 1 en 1544. Paolo La Badessa ia tradui la prima sinco libros en 1564 e en 1604 la jesuita Costanzo Pulcarelli ia publica la prima du libros. La prima tradui completa en italian ia es de Giambattista Tebaldi nomida l'Elicona, ci ia publici sua opera en 1620. Federico Malipiero ia publici la prima varia completa en prosa en 1642.
Abcaz (lingua)
Abcaz es un lingua caucasian norde-ueste, xef parlada en Abcazia e Turcia. Lo es la lingua ofisial de la republica de Abcazia, do sirca 100 000 persones parla lo. Lo es ance la lingua du ofisial de Sacartvelo entre la teritorio de Abcazia. E final, lo es parlada par cisa sento mil persones de la diaspora abcaz en Turcia, la republica autonomial de Adjara en Sacartvelo, Suria, Iurdun, e paises diversa de la ueste.